


   МИНИСТЕРСТВО НА КУЛТУРАТА
         ---------------------------------------------------------------------------------------------------
З А П О В Е Д

№ ....................................... г.  



	На основание чл. 25, ал. 4 от Закона за администрацията и чл. 8, ал. 1 от Наредба № 2 от 12.08.2016 г. за приемане и преместване на ученици в училищата по изкуствата 

УТВЪРЖДАВАМ

Учебно-изпитни програми за проверка на способностите за приемане на ученици в училищата по изкуствата за учебната 2022/2023 година, съгласно Приложение към настоящата заповед. 

	Настоящата заповед да се обяви в училищата и на интернет страницата на Министерството на културата в срок до 31 януари. 

	Настоящата заповед да се доведе до знанието на директорите на училищата по изкуствата за сведение и изпълнение.

           Приложение 
към чл. 8, ал. 1 от Наредба № 2 от 12.08. 2016 г.     
за приемане и преместване на ученици 
в училищата  по изкуствата


УЧЕБНО-ИЗПИТНА ПРОГРАМА
ЗА ПРОВЕРКА НА СПОСОБНОСТИТЕ
ПО МУЗИКАЛНО И СЦЕНИЧНО ИЗКУСТВО ПО ПРОФЕСИИТЕ 
МУЗИКАНТ-ИНСТРУМЕНТАЛИСТ, МУЗИКАНТ-ВОКАЛИСТ И АКТЬОР, 

				    ПРИЕМНИ ИЗПИТИ
за специалностите пиано, цигулка, виола, виолончело, контрабас, духови и ударни инструменти, акордеон, класическа китара, арфа, тамбура, гъдулка, кавал, гайда, народно пеене , класическо пеене, поп и джаз пеене, акордиране, музикално  оформление, драматичен театър, куклен театър и пантомима 

	
І. Приемане на ученици в начален и прогимназиален етап по музикално изкуство

Кандидатите полагат приемни изпити, както следва:
Подготвителна група с изучаване на пиано, цигулка/виола,  виолончело,  класическа китара, блокфлейта и ударни инструменти – практически изпит, който включва:
- изпяване на заучена песен по зададен начален тон.
- подражателно възпроизвеждане на кратки мелодични фрази с текст.
- подражателно повторение със сричката „та” на метроритмично организирани фрази.

Първи клас с изучаване на пиано, цигулка, виола, виолончело, контрабас, класическа китара, арфа, акордеон, духови инструменти – флейта, обой, кларинет, фагот, тромпет, валдхорна, ударни инструменти, народно пеене и народни инструменти:
Изпит по солфеж, който включва:
- изпяване на песен от зададен тон;
- подражателно възпроизвеждане на мелодични фрази и отделни гласове от хармонични интервали и акорди в мажор и минор;
- подражателно повторение със сричката “та” на метроритмично организирани фрази върху един тон;
- отгатване на единични тонове в до мажор.

Пети клас:
А. Изпит по специалността;
Б. Изпит по солфеж.

Изисквания за изпита по специалността:
Пиано: един етюд измежду: Черни, оп. 849 или от други автори с подобна трудност; Бах – полифонична пиеса; класическа сонатина І част; пиеса по избор.
Цигулка: една гама по избор с тризвучия и септакорди в две или три октави, един етюд от трудността на Мацас, оп. 36, І и ІІ тетрадка; Донт, оп.37; Кайзер, ІІІ тетрадка; Ел.Генева – ІІ, ІІІ, ІV, V позиции и тяхното свързване и др.; І или ІІ и ІІІ част от концерт или концертино от трудността на Ридинг, оп. 21, 24, 25; Комаровски ла мажор, ми минор, Хубер, Аколай – ла минор; Вивалди – ла минор, сол мажор и др.; една пиеса от трудността на тези в сборниците Малкият цигулар ІІІ, ІV и ІVа свитък, Христоматия за ІІІ и ІV клас, Юношески албум; Юный скрипач – ІІ и ІІІ свитък, Барток – За децата и др.
Виола: гама фа или сол мажор в две октави, мажорно и минорно тризвучие; един етюд от трудността на Сит и Волфарт; една част от концертино – О.Ридинг оп.36, Ф.Кюхлер – оп.12 сол мажор или други от същата трудност; една пиеса по избор от трудността на Кабалевски – Галоп, Щрайхарт – Малък валс и др.
Кандидатите за специалността виола могат да се явят на изпит с цигулка, като изпълнят програмата за приемен изпит по цигулка.
Виолончело: една гама в две или три октави  - до,  сол, ре, с Т5 и D7; един етюд от Христоматия за 2, 3 и 4 клас за ДМШ или Дотцауер – 1-ва тетрадка; две пиеси по избор на кандидата от Христоматия за 2, 3 и 4 клас.
Контрабас: изпит само по солфеж
Флейта:
Гама по избор, един етюд и пиеса. 
Обой, кларинет, фагот, саксофон, валдхорна, тромпет, цугтромбон – изпит само по солфеж
Ударни инструменти: кандидатите полагат изпит по ксилофон и малък барабан: гама по избор; пиеса за ксилофон с акомпанимент на пиано от Д.Палиев, Моцарт, Л.Делиб и др.; два етюда за малък барабан – единият в неравноделен размер от Д.Палиев.
Акордеон: една гама в две октави в право движение с къси и дълги арпежи в основен вид; етюд по избор; една пиеса от български автор или в народен дух /може хоро в неравноделен размер/.
Класическа китара: една гама до два знака, един етюд от Карули, Каркаси и др.; две леки пиеси по избор на кандидата от Сор, Карули, Каркаси. 
Арфа: един етюд от Кастнер, Бокса, Ердели и др. от същата трудност; две леки пиеси по избор на кандидата с различен характер от Телеман, Корели, Рамо, Рение, Гранжани, Хаселман и др.
Кавал, Гайда, Гъдулка, Тамбура: - изпит по солфеж.
Народно пеене: изпълнение на три песни в различни размери по избор на кандидата.

Изисквания за устен изпит по солфеж за V клас:
-  изпяване и транспониране на заучена песен по зададено тоническо тризвучие;
- слуховоподражателно възпроизвеждане на едногласни фрази, хармонични интервали и    главни тризвучия – диатоника;
-  отгатване с тонови имена на единични тонове, фрази, хармонични интервали в до мажор или ла минор (натурален, хармоничен и мелодичен вид);

ІІ. Приемни изпити за професия музикант-инструменталист, музикант-вокалист и  актьор, след VІІ клас: 
Кандидатите за професия музикант-инструменталист полагат следните приемни изпити:
А. Изпит по специалността;
Б. Изпит по солфеж.

Изисквания за изпита по специалността:
Пиано – два етюда по избор от Черни, оп.299, ІІІ и ІV тетрадка и оп. 740 или Крамер. Тригласна инвенция или главна част от сюита от Бах; І част от класическа соната от Хайдн, Моцарт или Бетховен (със средна трудност) и  пиеса по избор.
Цигулка – една гама по избор от сол, ла, си бемол, до и ре в три октави, в единични тонове, мажор, мелодичен и хармоничен минор; разложени квинтакорд, секстакорд и квартсекстакорд, доминантов и умален септакорд, построени върху основния тон на гамата. Един етюд по избор от трудността на Кройцер, Мацас І или ІІ тетрадка, Донт, оп.37, или Фиорило. Една пиеса или две части от соната (бавна и бърза) на Корели, Хендел, Хайдн, Моцарт, Данкла или друг автор; І или ІІ и ІІІ част от концерт измежду Нардини, Льоклер, Щамиц, Виоти № 20 и 23, Роде №№ 6, 7 и 8, Тартини – ре минор, Вивалди – сол минор, ми мажор, ла мажор, Бах – ла минор, Хайдн, Моцарт и други със същата трудност.
Виола – гами до, ре, ми бемол в три октави, с тризвучия и секстакорди; един етюд от Мацас І тетрадка или друг с подобна трудност; пиеса по избор от трудността  на Ж.Ф.Рамо – Гавот, М.Регер – Романс, Фиоко – Алегро; една част концертино – О.Ридинг, оп. 25 сол мажор, Телеман – каонцерт ІІ част, или други от същата трудност. Кандидатите могат да се явят на изпит по виола, като изпълнят програмата за приемен изпит по цигулка.
Виолончело – една гама в три октави, мажор и минор с Т5 и D7; един етюд от Дотцауер – І или ІІ тетрадка; Сонатина – І част от Бревал – до мажор, Ромберг – си бемол мажор;  Голтерман – Концерт № 4 – І част или Нелк – Концертино; една пиеса от Христоматия за 5 – 7 клас на ДМШ от трудността на Бетовен – Контраданс или Чайковски – Неаполитански танц.
Контрабас – гама ре мажор в една октава или ми и сол мажор в две октави с Т5 и  D7; един етюд от трудността на  Т.Тошев, Храбе, Раков, Гедике и др., една пиеса от Христоматия за контрабас, Сборник класически пиеси за контрабас /ред.Хоменко/ и др. от същата трудност; предкласическа соната – бавна и бърза част или концертино.
Арфа – един етюд, предкласическа пиеса и една пиеса по избор на кандидата.
Класическа китара – една гама до 4 знака, мажор и минор (хармоничен и мелодичен), в две октави с тризвучия; един етюд от трудността на Каркаси, Карули, Сор, Джулиани, Прауер и др.; полифонична пиеса; две пиеси по избор на кандидата.
Духови инструменти – една от посочените гами: до мажор, ла минор, сол мажор, ми минор, фа мажор, ре минор, ре мажор, си минор, си бемол мажор, сол минор, ла мажор, фа диез минор, до минор, с разложени акорди, доминантов и умален септакорд с обръщение; два етюда и една пиеса.
Саксофон – една от посочените гами до два знака: до мажор, ла минор, сол мажор, ми минор, фа мажор, ре минор, ре мажор, си минор, с разложени акорди, доминантов и умален септакорд с обръщения; два етюда по избор от Л. Нихауз и една жанрова пиеса /джаз-стандарт, джаз и поп теми, евъргрийни/.
Ударни инструменти – кандидатите полагат изпит по ксилофон, малък барабан и тимпани. По ксилофон изпълняват: гама по избор; пиеса за ксилофон с акомпанимент на пиано; за малък барабан - два етюда с акомпанимент на пиано, единият в неравноделен размер от трудността на “Събуждане”,”Дайчово”,”Лудо-младо”,”Триумф” от Д.Палиев; за два тимпана - един етюд по избор. 
Акордеон – гами до 2 знака, мажорни и минорни, в право движение, къси и дълги арпежи в основен; един етюд от школите за напреднали от Л.Панайотов - № 3, 4, 18, 21, 64; Хр.Радоев - № 91,95,101,104,105 и др. от същата трудност; двугласна фуга или инвенция от Бах или полифонична пиеса; една пиеса и едно хоро в неравноделен размер.
Гайда и кавал – една безмензурна мелодия; по една пиеса в размери 2/4, 5/8, 7/8, 9/8; една народна песен, която да се пее и свири от различни тонове; възпроизвеждане чрез инструмента на музикална фраза, зададена от комисията; разпознаване на различни размери.
Гъдулка - една безмензурна мелодия; по една пиеса в размери 2/4, 5/8, 7/8, 9/8; една народна песен, която да се пее и свири от  различни тонове; възпроизвеждане чрез инструмента на музикална фраза, зададена от комисията; разпознаване на различни размери.
Тамбура – по една пиеса в размери 2/4, 5/8, 7/8, 9/8 (едната по възможност “Дидината” из сб. “Пиеси за тамбура със съпровод на пиано” – Т. Прашанов); една народна песен, която да се свири и пее от кандидата от различни тонове; свирене на мажорни и минорни акорди; възпроизвеждане чрез инструмента на музикална фраза, зададена от комисията; разпознаване на различни размери.


Изисквания за устен изпит по солфеж за специалностите пиано, цигулка, виола, виолончело, контрабас, арфа, класическа китара, духови и ударни инструменти и аккордеон:
· подражателно възпроизвеждане на мелодична фраза, хармонични интервали и  акорди – диатоника и хроматика;
- отгатване на единични тонове, фрази, хармонични интервали, главни тризвучия и обръщенията им в тоналности до два знака в мажор, натурален, хармоничен и мелодичен минор;
- транспониране на мелодична фраза с тонови имена в тоналности до два знака;
- солфежиране от пръв поглед на един солфеж в мажор или минор – диатоника до два  знака.


Изисквания за устен изпит по солфеж за специалностите гайда, кавал, гъдулка и тамбура:
- транспониране на заучена народна песен от зададен тон;
- отгатване на мажорни и минорни тризвучия;
- подражателно възпроизвеждане на хармонични интервали и акорди;
- възпроизвеждане на музикални фрази в различни размери и отгатване на размери 2/4, 5/8,
  7/8, 9/8, 11/16;
- отгатване на тонове в до мажор и ла минор;
- солфежиране от пръв поглед на един музикален откъс в равноделен размер в тоналност до 1 знак и един откъс в неравноделен размер в до мажор и ла минор, определени чрез жребий.


Кандидатите за професия музикант-вокалист полагат следните приемни изпити след VІІ клас:
А.Изпит по специалността;
Б.Устен изпит по солфеж.


Изисквания за изпита по специалност народно пеене – за VІІІ клас:

· разпяване с подготвена от кандидата бърза песен;
· възпроизвеждане чрез изпяване на музикална фраза, зададена от комисията;
· изпяване на три хороводни и една безмензурна песен с рецитация.
Забележка: Текстовете на песните се представят на изпитната комисия.

Изисквания за изпита по специалност класическо пеене – за VІІІ клас:
Изпит по специалността: разпяване за проверка на гласовите данни, изпълнение на един вокализ  - Конконе, Абт, Лютген, на една песен или лека ария, рецитация на басня или стихотворение;

Изисквания за изпита по специалност поп и джаз пеене – за VІІІ клас:
Изпит по специалността: разпяване за проверка на гласовите данни, изпълнение на три песни, от които една от български композитор: Могат да бъдат изпълнени и арии от мюзикъл или песни със стилова насоченост „джаз”, рецитация на басня или стихотворение.



Изисквания за устен изпит по солфеж за VІІІ клас за специалност народно пеене:
транспониране на заучена народна песен от зададен тон; отгатване на мажорни и минорни тризвучия; подражателно възпроизвеждане на хармонични интервали и акорди; възпроизвеждане на музикални фрази в различни размери и отгатване на размери 2/4, 5/8, 7/8, 9/8, 11/16; отгатване на тонове в до мажор и ла минор; солфежиране от пръв поглед на един музикален откъс в равноделен размер в тоналност до 1 знак и един откъс в неравноделен размер в до мажор и ла минор, определени чрез жребий.

Изисквания за устен изпит по солфеж за VІІІ клас за специалностите класическо пеене и поп и джаз пеене:
изпяване и транспониране на песен от зададен Т5, Т6, Т6/4; подражателно възпроизвеждане на фрази, хармонични интервали и акорди; отгатване на единични тонове, фрази, хармонични интервали, главни тризвучия и обръщенията им в тоналностите до мажор и ла минор; изпяване от пръв поглед на един солфеж в мажор или минор – диатоника в тоналности до 1 знак;
Забележка:
Кандидатите, които се явяват на приемни изпити за  V и VІІІ клас, задължително изпълняват материала по музикален инструмент и пеене наизуст, с изключение за кандидатите по специалност ударни инструменти, които могат да ползват нотен текст за мембранните инструменти. 
В случаите когато е необходим корепетитор, той се осигурява от съответното училище. Използване на друг музикален съпровод не се допуска.

ІІІ. Приемен изпит за професия актьор:

А/специалност драматичен театър и специалност куклен театър:
Проверка на артистичните, пластичните и музикални умения на кандидата:
- изпълнение на предварително подготвена басня, драматичен  или комичен монолог;
- изпълнение на една предварително подготвена песен;
- изпълнение на поставена от комисията пластична задача.

Б/специалност пантомима:
Проверка на координация и ритмично чувство, танцовални заложби, пластичност и акробатически способности на кандидата:
- изпълнение на два пантомимически етюда /като основа да послужи текст от басня или приказка/; времетраене до 2 минути
- изпълнение на два танца в различни стилове   /класически, характерни, модерни, спортни и  т. н./; времетраене до 2 минути.

Забележка: 
Кандидатите могат да ползват за съпровод корепетитор, осигурен от съответното училище, или звукозапис на СD избран от кандидата. Кандидатите се явяват в удобно игрално облекло. При нужда комисията поставя допълнителна сценична задача.







УЧЕБНО-ИЗПИТНА ПРОГРАМА
ЗА ПРОВЕРКА НА СПОСОБНОСТИТЕ ПО ТАНЦОВО ИЗКУСТВО 
В УЧИЛИЩАТА ПО ИЗКУСТВА

І. ПРИЕМЕН ИЗПИТ ЗА СПЕЦИАЛНОСТ “КЛАСИЧЕСКИ ТАНЦ”  И  „БЪЛГАРСКИ ТАНЦИ”  ЗА ПОСТЪПВАНЕ В І КЛАС

А. Първи етап:
	- проверка на общите физически данни, съобразно специфичните изисквания на танцовото изкуство (фигура, пропорции, тегло и други);
	- проверка на физическите качества, съобразно специфичните изисквания в танца (шаг, гъвкавост, отскок, падьом, отвореност на краката).


Б. Втори етап:
	- проверка на танцувалните и артистичните качества, музикалността и ритмичността чрез изпълнение на импровизация по съответния вид музика – класическа или фолклорна, посочена от комисията.

ІІ. ПРИЕМЕН ИЗПИТ ЗА СПЕЦИАЛНОСТИТЕ КЛАСИЧЕСКИ ТАНЦ, БЪЛГАРСКИ ТАНЦИ И МОДЕРЕН ТАНЦ ЗА ПОСТЪПВАНЕ В V КЛАС
А. Първи етап: 
- проверка на общите физически данни, съобразно специфичните изисквания на танцово изкуство (фигура, пропорции, тегло и други);
- проверка на физическите качества, съобразно специфичните изисквания в танца (шаг, гъвкавост, отскок, падьом, отвореност на краката).
Б. Втори етап:
	- оценяване на танцувалните и артистичните качества, музикалността и ритмичността чрез отмерване на тактове с различни размери и чрез изпълнение на импровизация по съответния вид музика – класическа, фолклорна или модерна, посочена от комисията, съобразно специалността;
	- проверка на възприемчивостта чрез непосредствено възпроизвеждане на показани танцови движения и комбинации до 8 такта, съобразно специалността.


ІІІ. ПРИЕМЕН ИЗПИТ ЗА ПРОФЕСИЯ БАЛЕТИСТ И ПРОФЕСИЯ ТАНЦЬОР СЛЕД VІІ КЛАС

А. Приемен изпити за професия балетист, специалност класически танц: 
Първи етап:
	- проверка на общите физически данни, съобразно специфичните изисквания на танцовото изкуство (фигура, пропорции, тегло, шаг, гъвкавост, падьом, отвореност на краката, отскок).
Втори етап: 
- проверка на артистичните и танцувални качества, ритмичност, техника, умение и подготовка на кандидатите чрез класически екзерсис, проведен от учител по време на изпита, включващ станка, среда, алегро, а за момичетата и палци, базирани върху материал от учебната програма за VІІ клас - 3-та професионална балетна година, утвърдена от министъра на културата.



 
Б. Приемен изпит за професия танцьор, специалност български танци:
Първи етап: 
- проверка на общите физически данни, съобразно специфичните изисквания на танцовото изкуство (фигура, пропорции, тегло, шаг,  гъвкавост, падьом, отвореност на краката, отскок). 
Втори етап: 
- изпълнение на основни характерни танцови движения от различните етнографски области или кратки комбинации по избор на кандидата; 
- проверка на музикалността и ритмичността чрез отмерване на тактове в различни размери 2/4,5/8, 7/8, 8/8,9/8,11/16,12/16,13/16,15/16; 
- проверка на възприемчивостта чрез непосредствено възпроизвеждане на показани танцови движения и комбинации до 8 такта; 
- демонстриране на популярни български хора – „Дунавско хоро”, „Еленино хоро”, „Самоковско хоро” , „Пайдушко хоро”, „Дайчово хоро”, „Ганкино хоро”, „Арап”, както и  надиграване на ръченица. 


В. Приемен изпит за професия танцьор, специалност модерен танц: 
Първи етап:
- проверка на общите физически данни, съобразно специфичните изисквания на танцовото изкуство (фигура, пропорции, тегло, шаг, гъвкавост,  падьом, отвореност на краката, отскок); 
Втори етап: 
-  изпълнение на зададени задачи от комисията, самостоятелно и по групи, за проверка на двигателните, танцувалните и артистичните способности, оригиналност и ритмичност: 
- повтаряне на ритмическо упражнение, зададено от изпитващия;
- ход в пространството по зададени от корепетитора ритъм и темпо;
- проверка на възприемчивостта чрез непосредствено възпроизвеждане на показани танцови движения и комбинации до 8 такта:
	- кратка комбинация на земя; 
- кратка комбинация със скокове;
- кратка комбинация с елементи от Адажио и въртения; 
- кратка танцова импровизация по зададена от комисията музика.

Забележка: Всички приемни и приравнителни изпити за професиите балетист, специалност класически танц и професия танцьор, специалност български танци и специалност модерен танц, се провеждат с корепетитор и музикални записи, осигурени от съответното училище. Използване на друг музикален съпровод не се допуска. Кандидатите се явяват с игрално облекло, определено от съответното училище. 














                                      УЧЕБНО-ИЗПИТНА ПРОГРАМА
     ЗА  ПРОВЕРКА НА СПОСОБНОСТИТЕ  ЗА ПРИЕМ  В ПЪРВИ  И ПЕТИ КЛАС 
ЗА СПЕЦИАЛНОСТ ИЗОБРАЗИТЕЛНО ИЗКУСТВО И В ОСМИ КЛАС ЗА
ПРОФЕСИИТЕ ХУДОЖНИК – ИЗЯЩНИ ИЗКУСТВА, ХУДОЖНИК – ПРИЛОЖНИ ИЗКУСТВА, ДИЗАЙНЕР, ФОТОГРАФ, ПОЛИГРАФИСТ, БИБЛИОТЕКАР, КОМПЮТЪРЕН АНИМАТОР,   КОМПЮТЪРЕН ГРАФИК,  ГРАФИЧЕН ДИЗАЙНЕР,  ЛЮТИЕР  И КАМЕНОДЕЛЕЦ В УЧИЛИЩАТА ПО ИЗКУСТВАТА
1. Изпит по рисуване за прием в I клас за специалност изобразително изкуство - фигурална композиция с най-малко три човешки фигури по зададена тема. Провежда се за  специалност изобразително изкуство в училищата, в които има прием от I клас. Изпитната тема се определя в деня на изпита чрез жребий, измежду предварително подготвени от комисия и запечатани в плик теми, утвърдени от директора на училището. Изпълнение с цветен материал по избор на кандидата – акварел, цветни моливи, флумастери, темпера или пастел. Размер на рисувателния лист – 25/35  см. Продължителност – 2 учебни часа. 
2. Изпит по рисуване за прием в V клас за специалност изобразително изкуство - фигурална композиция по зададена тема  с най-малко три човешки фигури. Провежда се за  специалност изобразително изкуство в училищата, в които има прием от V клас. Изпитната тема се определя в деня на изпита чрез жребий, измежду предварително подготвени от комисия и запечатани в плик теми, утвърдени от директора на училището. Изпълнение с цветен материал по избор на кандидата – акварел, темпера или пастел. Размер на рисувателния лист – 25/35 см. Продължителност – 4 учебни часа. 
3. Изпит по рисуване за прием в VIII клас – за всички специалности от професиите художник – изящни изкуства, дизайнер, художник – приложни изкуства, фотограф, компютърен аниматор, компютърен график, графичен дизайнер, лютиер и каменоделец -  рисуване на група от три обемни тела по натура пред едноцветен фон. Изпълнение с черен материал – молив, въглен, креда по избор на кандидата. Размер на рисувателния лист - 35/50 см. Продължителност – 6 учебни часа.
4. Изпит по музика за прием в VIII клас. Провежда се за професия лютиер. Изпитът се   състои  в проверка на музикалния слух, която включва:
- изпяване на  малък музикален откъс от песен по избор на кандидата;
- възпроизвеждане на малки мелодични построения и кратки музикални фрази, зададени от комисията;
- възпроизвеждане на метро-ритмични фигури, зададени от комисията. 
5. Изпит по български език и литература за прием в VIII клас. Провежда се за професия полиграфист и за професия библиотекар и включва проверка на уменията за редактиране на непознат текст. Продължителност - 4 астрономически часа.  
Забележка:
Всички изпитни теми  и задачи се определят от комисии, определени със заповед на директора на  съответното училище. 
Директорът на съответното училище определя  със заповед датите и конкретните процедури за провеждане на всеки изпит. 
Приемни изпити се провеждат само по професии и специалности, по които има утвърден държавен план-прием за съответното училище.
Всички приемни изпити са анонимни, с изключение на изпита по музика.
Листовете  се осигуряват от съответното училище.
Един учебен час е с продължителност 45 мин.
															
Приложения по т. 1, 2 и 3
ИЗИСКВАНИЯ И КРИТЕРИИ 
за изпит по рисуване за прием в I клас
Фигурална композиция по зададена тема

1. Изисквания към представянето на темата и човешките фигури.
Композиционно изграждане във формат 25/ 35 см, като се включват най-малкото три човешки фигури, които да са цели и големи, добре разположени в листа.

2. Хармонично съчетаване на цветовете.
Умение за използване на топли и студени цветове. Целият лист да е запълнен с цветен материал.


ИЗИСКВАНИЯ И КРИТЕРИИ
за изпит по рисуване за прием в V клас
- фигурална композиция по зададена тема


1. Изисквания към представянето на темата и човешките фигури.
Композиционно изграждане във формат 25/ 35 см. с най-малко три човешки фигури.  Пропорциониране на човешките фигури. Персонажите да си взаимодействат, да са раздвижени и в различни позиции.Спазване на конструкцията и конструктивните промени на формите в пространството.

2. Хармонично съчетаване на цветовете. Точност на рисунката.
Умение за използване на топли и студени цветове. Изцяло запълнен лист със съответния цветен материал. Цветови усет, ярък колорит.



ИЗИСКВАНИЯ И КРИТЕРИИ
за оценяване на изпит за  проверка на способностите – 
изпит по рисуване за прием  в VIII клас
1. ПОМЕСТВАНЕ (КОМПОЗИРАНЕ) 
Предметите да са разположени хармонично в листа. Да не се допуска „рязане“ на даден предмет от постановката. Да не се струпват в ъгъла или да се поместват в края на листа. Да не са прекалено дребни. Добре разположените предмети, създават чувство за равновесие в композицията и илюзия за пространство и въздух в нея. 


1. ПРОПОРЦИИ (СЪОТНОШЕНИЯ) 
Пропорциите в предметите, както и между тях, трябва да отговарят на реалната постановка. Съотношението между височината и ширината на предметите изразяват тяхната индивидуална характеристика. 
1. КОНСТРУКЦИЯ 
Предметите и другите елементи в постановката да са нарисувани без деформации и по законите на линейната перспектива. Да бъдат спазени пространствените отношения и мащаби – отпред, отзад, горе, долу. Ясно да личи равнината (плоскостта), върху която са  разположени. Ръбестите и другите предмети да са правилно ориентирани спрямо хоризонта и с ясни перспективни съкращения. Елипсите при цилиндричните и облите тела да са нарисувани вярно спрямо равнината и хоризонта. Да се различава преден, среден и заден план. Вертикалните линии да са абсолютно точни. 
1. СВЕТЛОСЕНЪЧНО ИЗГРАЖДАНЕ 
Кандидатът трябва да познава  и използва елементите на светлосянката: светлина, полутон, колонна сянка, рефлекс и хвърлена сянка. Чрез тях той изгражда илюзията за обем и пространство в постановката. Правилното степенуване е необходимо да предаде богатство от полутонове, както и контраст между светлина и сянка.    
                                                                                                                                                                                                                                                                                                                                                                                                                                                                                                                                                                                                                
1. МАТЕРИАЛНОСТ, АКЦЕНТИ
Кандидатът има възможност да използва черни графични материали (моливи с различна мекота, въглен, креда), за да изобрази локалната стойност на предметите от постановката, разликата в материите, текстурите (повърхностите) на предметите. Правилно е най-тъмните места в постановката (хвърлени сенки, тъмни отвори на предмети) да са открояват. Тези графични акценти придават на етюда контраст, графична свежест и визуална убедителност. 



ИЗПИТИ ЗА ПРОВЕРКА 
НА СПОСОБНОСТИТЕ ЗА ПРЕМЕСТВАНЕ НА УЧЕНИЦИ 
В УЧИЛИЩЕ ПО ИЗКУСТВАТА И/ИЛИ ЗА ПРОДЪЛЖАВАНЕ 
НА ОБУЧЕНИЕТО ПО ДРУГ ВИД СПЕЦИАЛИЗИРАНА ПОДГОТОВКА, 
ПРОФЕСИЯ, СПЕЦИАЛНОСТ

	Ученици успешно завършили I, II, III, V, VI, VIII, IX или X клас полагат изпит/изпити за проверка на способностите по реда на чл.6 от Наредба № 2 от 12.08.2016 г. за приемане и преместване на ученици в училищата по изкуствата по учебни предмети и учебни програми за съответния клас, определени от директора на  съответното училище.

